S-8276/2020

Mál þetta, sem dómtekið var 24. mars sl., er höfðað með ákæru, útgefinni af lögreglustjóranum á höfuðborgarsvæðinu 15. desember 2021, á hendur D-x-x C-x-x, kt. [...], [...], Reykjavík, fyrir „eftirtalin brot, framin í Reykjavík nema annað sé tekið fram:

I.

Þjófnað með því að hafa, fimmtudaginn 3. október 2019, í verslun ÁTVR að Borgartúni 26, stolið áfengisflösku að verðmæti kr. 7.499.

Telst framangreind háttsemi varða við 1. mgr. 244. gr. almennra hegningarlaga nr. 19/1940.

Málnr.[...]

II.

Þjófnað með því aðhafa, föstudaginn 4. október 2019, í verslun Lyfju að Austurvegi 44, Selfossi, í félagi við Akt. [...], B, kt. [...] og C kt. [...] stolið sex Boss ilmvatnsglösum og einu Hugo Boss ilmvatnsglasi, samtals að verðmæti kr. 83.846.

Telst framangreind háttsemi varða við 1. mgr. 244. gr. almennra hegningarlaga nr. 19/1940.

Málnr.[...]

III.

Þjófnað með því að hafa, þriðjudaginn 9. október 2019, í verslun Elko að Skeifunni 8, í félagi við D, kt. [...], stolið Urbanista heyrnartólum að verðmætikr. 11.985.

Telst framangreind háttsemi varða við 1. mgr. 244. gr. almennra hegningarlaga nr. 19/1940.

Málnr.[...]

IV.

Þjófnað með því að hafa, föstudaginn 19. október 2019, í verslun Elko að Skógarlind 2, Kópavogi, í félagi við D, kt. [...], stolið Garmin Vivo snjallúri, Remington rakvél, Remington hárklippum og Goji hleðslubanka, samtals að verðmæti kr. 63.470.

Telst framangreind háttsemi varða við 1. mgr. 244. gr. almennra hegningarlaga nr. 19/1940.

Málnr.[...]

V.

Þjófnað með því að hafa, sunnudaginn 21. október 2019, í verslun Hagkaups í Kringlunni, í félagi við A, kt. [...], stolið sjö Chanel ilmvatnsglösum, samtals að verðmæti kr. 128.493.

Telst framangreind háttsemi varða við 1. mgr. 244. gr. almennra hegningarlaga nr. 19/1940.

Málnr.[...]

VI.

Umferðarlagabrot með því að hafa, sunnudaginn 26. janúar 2020, ekið bifreiðinni [...]um bifreiðastæði við verslun Nettó við Fiskislóð, undir áhrifum áfengis og óhæfur til að stjórna henni örugglega vegna áhrifa og ávana- og fíkniefna (í blóði mældist vínandi 0,57 ‰ og amfetamín 30 ng/ml) uns lögregla stöðvaði aksturinn skömmu síðar.

Telst framangreind háttsemi varða við 1., sbr. 3. mgr. 49. gr. og 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Mál nr. [...]

VII.

Eftirtalin brot, framin mánudaginn 6. apríl 2020:

1. Líkamsárás með því að hafa, veist með ofbeldi að [...] E, f. d. [...], utan [...], og slegið hana í það minnsta tveimur höggum með krepptum hnefa í andlit og höfuð með þeim afleiðingum að hún hlaut roða og eymsli í andliti.

2. Fíkniefnalagabrot með því að hafa haft í vörslum sínum, í sölu- og dreifingarskyni, samtals 8,10 gaf kókaíni sem ákærði geymdi í tösku í eldhúsi á heimili sínu að [...] og lögregla fann við leit.

Telst framangreind háttsemi í 1. tl. varða við 1. mgr. 217. gr. almennra hegningarlaga nr. 19/1940 og háttsemi í 2. tl. við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018

Mál nr. [...]

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, skv. 101. gr. umferðarlaga nr. 77/2019.

Upptökukrafa:

Krafist er upptöku á 8,10 gaf kókaíni, 10,49 gaf óþekktu efni, grammavog (munanr. 51865) og smelluláspokum (munanr. 51868) sem haldlagt var við afskipti lögreglu, sbr. ákl. VII.2, samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018

Einkaréttarkrafa:

Vegna ákl. I. gerir F, f. h. Áfengis- og tóbaksverslunar ríkisins, kt. 410169- 4369, þá kröfu að ákærði verði dæmdur til að greiða skaðabætur samtals að fjárhæð kr. 7.499,- auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 3. október 2019 til 28. nóvember 2019 en síðan dráttarvaxta samkvæmt 1. mgr. 6. gr., sbr. 9. gr. laganna frá þeim degi til greiðsludags. Jafnframt er krafist lögmannskostnaðar að mati dómsins eða samkvæmt síðar framlögðum málskostnaðarreikningi.“

I

Ákærði sótti ekki þing við þingfestingu málsins og hafði ekki boðað forföll þrátt fyrir lögmæta birtingu fyrirkalls en ákæra og fyrirkall á hendur honum var birt í Lögbirtingarblaði 15. desember 2020 með heimild í 3. mgr. 156. gr. laga nr. 88/2008 um meðferð sakamála þar sem fyrir liggur að ákærði dvelur ekki á skráðu heimili og óvíst hvar hann dvelst. Verður málið dæmt samkvæmt heimild í a-lið 1. mgr. 161. gr. laga um meðferð sakamála enda var þess getið í fyrirkallinu að þannig gæti farið um meðferð málsins. Með vísan til þeirrar lagagreinar þykir mega jafna útivist ákærða til játningar hans á brotum þeim sem greinir í ákæru enda fari sú niðurstaða ekki í bága við gögn málsins. Um málavexti vísast til ákæruskjals. Með vísan til framangreinds og rannsóknargagna málsins þykir framangreind háttsemi sönnuð. Eru brot ákærða talin réttilega heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 9. apríl 2020, gekkst ákærði 25. júní 2020 undir sektargerð lögreglustjóra vegna brota gegn sóttvarnarlögum nr. 19/1997. Verður við ákvörðun refsingar, ákærða til málsbóta, litið til þess að hann hefur ekki áður gerst sekur um brot gegn almennum hegningarlögum nr. 19/1940 eða umferðarlögum en til þyngingar að brot hans samkvæmt II.- V. kafla voru unnin í félagi við aðra einstaklinga, sbr. 2. mgr. 70. gr. almennra hegningarlaga. Þá er litið til þess að brot ákærða samkvæmt 1. tl. VII. kafla beindust að [...], sbr. 1. töluliður 1. mgr. 70. gr. sömu laga. Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin fangelsi í f jóra mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til þeirra lagaákvæða er í ákæru greinir er ákærði sviptur ökurétti í 6 mánuði frá birtingu dómsins að telja og upptækt gert til ríkissjóðs 8,10 gaf kókaíni, 10,49 gaf óþekktu efni, grammavog (munanr. 51865) og smelluláspokar(munanr. 51868).

Af hálfu Áfengis- og tóbaksverslunar ríkisins er krafist bóta að fjárhæð 7.499 krónur auk vaxta og dráttarvaxta. Ákærði hefur verið sakfelldur fyrir þjófnað úr verslun bótakrefjanda og er fjárhæð bótakröfu í samræmi við verðmæti þjófnaðarandlags. Verður ákærði því dæmdur til greiðslu kröfunnar auk vaxta og dráttarvaxta eins og nánar greinir í dómsorði. Ekki liggja fyrir gögn því til staðfestingar að bótakrefjandi hafi haft útlagðan kostnað við að halda bótakröfunni fram. Þá var þin g sótt af hans hálfu af sækjanda. Með vísan til þess er því hafnað að ákærða verði gert að greiða bótakrefjanda lögmannskostnað.

Ákærði greiði allan sakarkostnað málsins, 110.353 krónur, samkvæmt framlögðu yfirliti ákæruvaldsins.

S-kvk-nf E-kvk-nf K-kvk-nf héraðsdómari kveður upp dóm þennan.

D Ó M S O R Ð:

Ákærði, D-x-x C-x-x, sæti fangelsi í fjóra mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í 6 mánuði frá birtingu dómsins að telja.

Upptæk erg ert 8,10 gaf kókaíni, 10,49 gaf óþekktu efni, grammavog (munanr. 51865) og smelluláspokar(munanr. 51868).

Ákærði greiði Áfengis- og tóbaksverslun ríkisins 7.499 krónur auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 3. október 2019 til 15. janúar 2021 en síðan dráttarvaxta samkvæmt 1. mgr. 6. gr., sbr. 9. gr. laganna frá þeim degi til greiðsludags Ákærði greiði 110.353 krónur í sakarkostnað.

S-kvk-nf E-kvk-nf K-kvk-nf (sign.)